laion/Wikipedia-Exotic huggingface dataset:
לאוניד קדניוק

מייג'ור גנרל לֵאוֹנִיד קוֹסְטְיַאנְטִינוֹבִיץ' קַדֵנְיוּק (באוקראינית: Леонід Костянтинович Каденюк;‏ 28 בינואר 1951 - 31 בינואר 2018) היה טייס חלל אוקראיני, שנחשב לטייס החלל הראשון של סוכנות החלל הלאומית של אוקראינה. קדניוק נולד ב-28 בינואר 1951 בכפר קלישקיבצי, שבמחוז צ'רנוביץ באוקראינה הסובייטית, ברית המועצות. שם אמו היה נינה אנדרייבנה, ואביו היה קונסטנטין ניקיטוביץ'. היה נשוי לורה יורייבנה ולזוג 2 בנים, ולדימיר ודמיטרי. הוא התגרש מרעייתו בשנת 1983. קדניוק למד בבית הספר הצבאי הגבוה לטיס בצ'רניהיב. בשנים 1976–1978 התקבל למרכז לאימון קוסמונאוטים. בשנים 1985–1989 השלים השכלתו כמהנדס במכון התעופה המוסקבאי ושירת כקוסמונאוט בשנים 1976–1983 ובשנים 1988–1992 והמשיך לשרת כטייס חלל עבור סוכנות החלל הרוסית ולאחר מכן עבור סוכנות החלל הלאומית של אוקראינה. בשנת 1995 קיבל אזרחות אוקראינית והחל לשרת כטייס חלל בסוכנות החלל הלאומית של אוקראינה. מה-19 בנובמבר ועד ה-5 בדצמבר 1997 יצא לטיסה לחלל במעבורת החלל קולומביה במסגרת משימה STS-87 ושהה בחלל 15 יום ו-16 שעות. בינואר 1998 מונה למפקד מינהל התעופה של חיל הנ"מ האוקראיני ולאחר מכן מונה ביולי 1999 לעוזרו של נשיא אוקראינה לענייני תעופה וחלל. ב-2001 מונה לסגן מפקד הפיקוח הצבאי הכללי שתחת נשיא אוקראינה. הוא הצטרף לפוליטיקה וב-2002 נבחר לחבר בראדה העליונה. ביוני אותה שנה מונה לסגן יושב ראש הוועדה לביטחון לאומי והגנה של הראדה העליונה. בפברואר 2006 מונה לחבר הוועדה הפרלמנטרית לענייני פעילות חלל. בינואר 2011 מונה ליועצו של ראש ממשלת אוקראינה לענייני תעופה וחלל. קדניוק מוגדר בתור האוקראיני הראשון ששוגר לחלל ודיוקנו אף הודפס על גבי בול של רשות הדואר האוקראינית שנשא את הכותרת "לאוניד קדניוק - הקוסמונאוט הראשון של אוקראינה" ולמעשה נחשב לאזרח אוקראינה העצמאית הראשון ששוגר לחלל אך לא האוקראיני הראשון בחלל, לאחר שהקוסמונאוט פאבל פופוביץ' (הקוסמונאוט הרביעי) היה יליד אוקראינה הראשון בחלל ושוגר ב-1962. מדיה וקבצים בנושא לאוניד קדניוק בוויקישיתוף לאוניד קדניוק באתר Astronaut.RU לאוניד קדניוק, באתר "Find a Grave" (באנגלית) לאוניד קדניוק, באתר אנציקלופדיה בריטניקה (באנגלית) * "LEONID K. KADENYUK NSAU ASTRONAUT, biography at NASA website" (PDF). NASA. בינואר 1998. נבדק ב-3 באפריל 2021. {{cite web}}: (עזרה) האסטרונאוט האוקראיני הראשון נפטר בגיל 67
קפטן האדוק

קפטן ארצ'יבלד האדוק (בצרפתית: Capitaine Archibald Haddock) הוא דמות בדיונית וגיבור מרכזי בסדרת הקומיקס "הרפתקאותיו של טינטין", מאת הקומיקסאי הבלגי הרז'ה. האדוק הוא חברו הטוב ביותר של טינטין. בחלק מהתרגומים העבריים שמו "קפטן חמור ים". האדוק מופיע בפעם הראשונה בספר הסרטן בעל צבתות הזהב, שם הוא מופיע כדמות חלשה ואלכוהוליסטית, אך עם זאת הוא עוזר לטינטין ואף עומד בחקירה ולא מוסר לפושעים היכן טינטין נמצא. עם התפתחות הסדרה דמותו הופכת להירואית יותר, ואף על פי שהוא לא מפסיק לקלל קללות ימיות ולשתות אלכוהול (בעיקר ויסקי מסוג "לוך לומונד") הוא הופך לדמות מוערכת. דמותו של הקפטן דורגה במקום ה-49 ברשימת דמויות הקומיקס הגדולות של כל הזמנים של מגזין אמפייר, ובסקרים בקרב אוהדי הסדרה הוא הדמות האהובה ביותר, באופן עקבי. בממוצע, 37% מהנסקרים דירגו אותו במקום הראשון. בזמן שהרז'ה חיפש שם לדמותו של הקפטן, הוא שאל את אשתו ז'רמיין מה בישלה לארוחת ערב. היא ענתה "דג אנגלי עצוב - האדוק" (Haddock - בקלה בצרפתית). הרז'ה חשב שתיאור זה הולם היטב את דמותו של הקפטן, והחליט לקרוא לו "קפטן האדוק". התנהגותו של הקפטן העמידה בעיה בפני הרז'ה. הוא היה אמור להשתמש באוצר מילים גס ומחוספס, אך הרז'ה לא היה יכול להשתמש בקללות כלשהן כי ידע שקהל היעד שלו כולל ילדים. לכן נקט בשימוש במילים משונות שאינן פוגעניות בפני עצמן, אך הקפטן היה מבטא אותן בכעס רב ובצעקות, מה ששיווה להן אפקט דומה לשל קללות כגון מלפפוני ים, חזירים, ברברים, פושטקים, נוכלים, חסרי חוליות וכדומה. סגנון הדיבור הייחודי הזה הפך לסימן מזהה של הקפטן. קפטן האדוק הוא אלכוהוליסט מושבע ומעשן כבד. הוא מכיר בהשפעות המזיקות של האלכוהול ובמהלך הסדרה ניסה להיגמל מהשתייה מספר פעמים, אך בסופו של דבר תמיד חזר לסורו. דמותו של הקפטן מכילה ניגודים: אף על פי שהוא נראה מחוספס, הוא מפגין נאמנות ואהבה רבה לטינטין, לפרופסור קלקולוס, ולחברו הימאי הוותיק קפטן צ'סטר. דמותו המחוספסת והגסה-משהו של האדוק והסרקזם האנושי שלו משמשים כנקודת מוצא להבלטת גבורתו של טינטין בעלילות הסדרה. הקפטן הוא חם מזג ונוח לכעוס, ולעיתים טינטין משמש בתפקיד "המבוגר האחראי" כשהוא מונע מהקפטן לעשות מעשים פזיזים מתוך כעס. רק לעיתים רחוקות דווקא הקפטן עוצר את טינטין מלעשות מעשים מסוכנים מתוך סערת רגשות. דמותו של הקפטן משמשת כאתנחתא קומית כאשר הוא נוטה להתנגש בחפצים, להיקלע לקטטות, לשבור את המקטרת שלו, ליפול ולהסתבך. פעמים רבות הוא שואל: "מדוע הכל קורה לי?" בגלל אופיו הכעסני והפזיז, יחסיו של הקפטן עם שאר הדמויות יודעים עליות ומורדות. אף על פי שבאופן כללי נראה בבירור שהוא וטינטין אוהבים מאוד זה את זה, לעיתים הקפטן כועס על טינטין או שטינטין מסרב לשתף פעולה עם הקפטן. אך בסופו של דבר מערכת היחסים חוזרת להיות חמה כאשר האדוק בדרך כלל מתנצל. להאדוק מערכת יחסים מסובכת במיוחד עם סניורה קסטאפיורה, זמרת אופרה מפורסמת שמאוהבת בו, כאשר הוא עצמו מבועת ממנה ומתייחס אליה בנימוס אך בקרירות. מדיה וקבצים בנושא קפטן האדוק בוויקישיתוף "קפטן האדוק" באתר הרשמי של טינטין (באנגלית) M. Castillo, Tintin and colleagues go to the doctor, AJNR. American journal of neuroradiology The 50 greatest comic-book characters, EMPIRE Michael Farr, Tintin & Co., עמ' 33 Captain Haddock: Real life inspiration, Characters of Tintin. Herge official website, ‏3 במרץ 2014 Harry Tompson, Tintin: Hergé and his creation, 1991
דרקולה (סחלב)

דרקולה (שם מדעי: Dracula) הוא סוג של סחלב המפיץ ריח חזק, הצומח במרכז אמריקה ובאמריקה הדרומית סביב צפון-מערב האנדים. מקור שמו של הסחלב הערפדי הוא בצורת פיו דמוי הערפד. הצמח מזכיר במראהו פה פעור לרווחה של דרקולה. ריחו וצורתו של סחלב הדרקולה נועדו לפתות זבובים על מנת שיאביקו את אבקניו ובכך יסייעו לו להתפשט ולהתרבות. סוג הסחלבים דרקולה, או בשמו המקוצר בתחום המסחר בגינון - "דראק", מורכב מ-118 מינים הנפוצים במקסיקו, מרכז אמריקה, קולומביה, אקוודור ופרו. השם דרקולה כמשמעו הוא "דרקון קטן", רמז למיתוס המיתולוגי דרקולה, דמות מובילה ברומנים מערביים רבים ובסרטים. השם הוחל על סחלב זה בגלל הצבע האדום כדם של כמה מינים, וההיבט המוזר של spurs ארוך של גביע. הצמחים נכללו בעבר בסוג Masdevallia, אבל הסוג דרקולה הפך לסוג נפרד בשנת 1978. המינים האפיפיטיים והארציים הללו מופצים במרכז אמריקה ובאנדים הצפון מערביים, כמעט מחציתם באקוודור בלבד. הם מעדיפים צל וטמפרטורה קרה למדי. א לה סחלבים cespitose לגדול ציצים[דרושה הבהרה] מתוך קנה שורש קצר, עם חבילת צפופה של גבעולים. הם חסרים pseudobulbs. על כל גבעול גדל עלה אחד גדול, דק, עם קליפה מוגדרת בחדות. אלה glabrous, אור העלים הירוקים כהים עשוי להיות ספוגי, להשתלט על הפונקציה של pseudobulb חסר. הם טופלו עם ריר (קצה קצר). גבעולי הפרח גדלים בצורה אופקית מבסיס הצמח או בצורה מוּרדת, ולעיתים קרובות למרחקים גדולים יחסית. כמה מינים מתאפיינים בגדילת גבעולי פרחים זקופים. פרחי הטרמינל ארוכי הזנב הם בעצם בצורת משולשים. הפרחים נוצרים באופן חד או רצוף. שלושה מינים (sodiroi, decussata / neisseniae, ו papillosa) עשויים להיות בעלי עד שלושה פרחים פתוחים בו זמנית על גבעול אחד. באופן כללי, אם יש יותר מניצן פרחים אחד על גזע, הם נפתחים במרווחים ארוכים. לפרחים אלה יש היבט מוזר, בשל הזנבות ארוכים על כל sepal. עלי הכותרת קטנים ומעובים מעט. השפה היא לעיתים קרובות די גדולה עבור Pleurothallid ועשויה להיות דומה לפטריה. החלק הבסיסי הבשרני של השפה (היפוכיל) הוא שסוע. החלק המסוף (epichile) מעוגל וקעור. השוליים של perianth הם לעיתים קרובות fringed. יש טור מפותח היטב עם שני pollinia. מדיה וקבצים בנושא דרקולה בוויקישיתוף דרקולה, באתר NCBI (באנגלית) דרקולה, באתר האנציקלופדיה של החיים (באנגלית) דרקולה, באתר Tropicos (באנגלית) דרקולה, באתר GBIF (באנגלית) דרקולה, באתר IPNI (באנגלית) דרקולה, אתר האינטרנט של החברה אמריקאית לסחלבים (באנגלית) Dracula Orchid, Orchid Care Tips מה בין סחלב דרקולה לדרקונים ועטלפים?, באתר אנציקלופדיה אאוריקה
יסודות הגאומטריה האלגברית

האם התכוונתם ל... גאומטריה אלגברית – ענף במתמטיקה העוסק בשילוב של אלגברה מופשטת עם גאומטריה יסודות הגאומטריה האלגברית (ספר) – ספר מאת אלכסנדר גרותנדיק
אליעזר רפאל מלאכי

אליעזר רפאל מלאכי (אנגלמן; ז' באדר ה'תרנ"ה, 3 במרץ 1895 - ט"ז בניסן ה'תש"ם, 2 בפברואר 1980) היה ביבליוגרף של הספרות העברית, יהודי-אמריקאי יליד ירושלים. נולד בירושלים לנחמה ושבתי אליהו אנגלמאן, ונקרא על שם סבו אליעזר רפאל אנגלמן, יליד בריסק. בהיותו בן שנתיים וחצי נפטרה אמו, ואביו נפטר אף הוא בצעירותו. הרב ישראל דוד רופמן, ר"מ בישיבת עץ חיים שנודע בכינויו "ר' דוד קובנר" לקח אותו תחת חסותו וגידל אותו בביתו מאז פטירת אביו. כילד הסתובב לצד חבורות המקובלים הספרדיים של ירושלים והיה מקורבו של המקובל יצחק גאגין שפתח בפניו את ספרייתו. בהמשך ביקר ב"מדרש אברבנאל" וכבר בגיל 14 ו-15 פרסם מכתבים וכתבות בלוח ארץ ישראל וב"חבצלת". בגיל 17, ב-1912, נסע ללמוד באירופה. הוא עשה כחצי שנה בפריז וייתכן שגם בלונדון, אך לבסוף היגר לארצות הברית והשתקע בניו יורק. בארצות הברית פעל בחוגי כתבי העת העבריים והיידישאים והחל לפרסם סקירות ואסופות ביבליוגרפיות, שהקנו לו את שמו כאחד הביבליוגרפים החשובים ביותר של הספרות העברית. אליעזר רפאל מלאכי, בלקסיקון הספרות העברית החדשה מידע על מלאכי, אליעזר רפאל בקטלוג הספרייה הלאומית אלחנן ריינר וחגי בן־שמאי (עורכים), מנגד תראה: אסופה ממאמרי א.ר. מלאכי בענייני ארץ־ישראל, ירושלים: יד יצחק בן-צבי, תשס"א (מבוא לתולדותיו בראש המאסף), באתר אוצר החכמה חיפוש אליעזר רפאל מלאכי בעיתונות יהודית היסטורית אליעזר רפאל מלאכי (1895-1980), דף שער בספרייה הלאומית ארכיון אליעזר רפאל מלאכי באתר ארכיון המדינה ג. קרסל, מת אליעזר רפאל מלאכי, זקן הסופרים העבריים בארה"ב, דבר, 4 באפריל 1980 ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו.
ציצה (הרלדיקה)

מגן שדה תומכים סלוגן ציצה עטרה מעטה קסדה נזר חלקה מטען מוטו ההתקנים בשלט ההרלדי בהרלדיקה, הציצה היא התקן בשלט הרלדי. זוהי דמות (או קבוצת דמויות), בדרך כלל חיה גדולה כלשהי, הממוקמת מעל לקסדה אשר מעל למגן. באופן מסורתי שימשה הציצה אך ורק גברים, למעט מלכות אנגליה, אשר השתמשו בסמלים הרלדיים של גברים. בעבר היו אצילים שהתמשו בציצה שלהם כסיכה אישית. דבר זה הוביל לשימוש שגוי במילה, לתיאור מגן או שלט הרלדי שלם. מדיה וקבצים בנושא ציצה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מורטי סמית'

מורטימור "מורטי" סמית' (באנגלית: Morty Smith) הוא דמות בדיונית מסדרת הטלוויזיה "ריק ומורטי". אשר נוצרה על ידי יוצרי הסדרה ג'סטין רוילנד ודן הרמון. לעיתים דמויות משנה בסדרה מתייחסים אליו לפעמים כמורטי סמית C-137 (כדור הארץ) בהתייחס לייעוד שניתן לסבו על ידי מועצת הריקס הטרנס-ממדית, ישנו גם ספר בעל שני כרכים אשר עוקב אחר ריק ומורטי ממד C-132 בעוד שרוב החלקים האחרים עוקבים אחר C-137, משחק הווידאו עוקב אחר ריק ומורטי של מימד C-123, מורטי הוא ילד חרדתי בן 14 (המבוסס על מרטי מק'פליי מהסרט בחזרה לעתיד) דמותו של מורטי ידועה בעיקר בזכות אישיותו החרדה, טובת הלב והערכתו העצמית הנמוכה. מורטי הוא נכדו של ריק סנצ'ז והוא יוצא איתו לטיולים ברחבי החלל החיצון וביקומים שונים. הוא וריק הם הדמויות הראשיות של הסדרה. מורטי הוא ילד בן 14, לומד בתיכון "הארי הרפסון" יחד עם אחותו הגדולה סאמר סמית' . לרוב הוא נחשב כאידיוט גמור, מורטי סובל מחרדות ונלחץ בקלות בגלל הרפתקאותיו בפרק השמיני בעונה החמישית, מתגלה שממשפחת סמית' המוצגת לנו בסדרה היא אינה המשפחה המקורית של ריק ולמעשה, משפחתו המקורית של ריק לא קיימת בעקבות מותן של דיאן (אשתו של ריק) ובת' על ידי פצצה גלקטית שנשלחה כנקמה על החלטתו של ריק לפרוש מהמדע לטובת טיפוח משפחתו, ובעקבות מותה המוקדם של בת' - לריק המקורי מעולם לא היה מורטי "מקורי". למעשה, ריק הגיע למשפחה המוצגת בסדרה לאחר שסיים את עבודתו בהקמת מצודת הריקים בעקבות ייאוש ויגעון. לאחר שהתייאש, החליט ריק להתרסק במחסן של בת' רנדומלית שננטשה על ידי ריק אחר 20 שנים קודם לכן והוא מחליט "לאמץ" אותה ואת משפחתה כאילו הוא הריק שלהם ומכאן למעשה התחילה הסדרה. נוצרה על ידי יוצרי הסדרה ג'סטין רוילנד ודן הרמון שנפגשו בערוץ 101 בטלוויזיה האמריקאית בשנת 2006, הוא נוצר כפרודיה למרטי מקפליי מטרילוגיית סרטי "בחזרה לעתיד". הרעיון לריק ומורטי, בדמותם של דוק ומרטי, הוצע לרצועת השידור של "Adult Swim" ואז פותחו גם הדמויות כסב ונכדו. המבקרים של הסדרה והצופים קיבלו את מורטי בחיוביות והערצה, VerbStomp תיאר את מורטי כתוצר של הזנחה הורית,לא אינטליגנטי, מפחיד [...] ומצוקה, ככל הנראה בגלל חוויותיו הטראומטיות בזמן שהסתובב בעולמות חדשים עם ריק. מדיה וקבצים בנושא מורטי סמית' בוויקישיתוף מורטי סמית', במסד הנתונים הקולנועיים IMDb (באנגלית)
מוריס דרואון

מוריס דרואון (בצרפתית: Maurice Druon‏; 23 באפריל 1918 - 14 באפריל 2009) היה סופר צרפתי, חבר האקדמיה הצרפתית. ידוע כמחבר "המלכים הארורים", רומן היסטורי בשבעה כרכים שפורסמו בשנים 1955–1977. הרומן "המלכים הארורים" מתאר את קורות המונרכיה הצרפתית במאה ה-14 ותוארה על ידי ג'ורג' ר. ר. מרטין בתור " 'משחקי הכס' המקורית" וההשראה שלו לכתיבת שיר של אש ושל קרח. כיהן כשר התרבות של צרפת בשנת 1973. זוהי רשימה חלקית בלבד מכתביו: המלכים הארורים (Les Rois maudits; 1955 - 1977) מלך הברזל (Le Roi de fer) המלכה החנוקה (La Reine étranglée) הכתר מורעל (Les Poisons de la couronne) הירושה המלכותית (La Loi des mâles) זאבת צרפת (La Louve de France) הלילית והאריה (Le Lys et le lion) מלך ללא ממלכה (Quand un Roi perd la France) העוצמה (1965) האגודלים של טיסטו המשפחות הגדולות המלכים הארורים (1972) המלכים הארורים (2005) מוריס דרואון, במסד הנתונים הקולנועיים IMDb (באנגלית) מוריס דרואון, באתר AllMovie (באנגלית) מוריס דרואון, במסד הנתונים הקולנועיים KinoPoisk (ברוסית) מוריס דרואון, באתר AllMusic (באנגלית) מוריס דרואון, באתר MusicBrainz (באנגלית) מוריס דרואון, באתר Discogs (באנגלית) צרפת: הסופר מוריס דרואון הלך לעולמו בגיל 90, באתר ynet, 14 באפריל 2009 המלכים המקוללים – ההשראה הצרפתית למשחקי הכס מאת רז גרינברג ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
מעטה (הרלדיקה)

מגן שדה תומכים סלוגן ציצה עטרה מעטה קסדה נזר חלקה מטען מוטו ההתקנים בשלט ההרלדי המעטה (Mantling או lambrequin) בהרלדיקה הוא מעין צעיף בד שנתלה מהקסדה שמעל למגן ומהווה מעין תפאורה למגן. המעטה מתאר את כיסוי הבד שתלו האבירים מקסדותיהם כדי להגן על עצמם מהשמש ומהרוח. בדרך כלל מציירים את המעטה כמרופט או אף חתוך לגזרים, כביכול כתוצאה מפגיעות חרב בקרב. לעיתים רחוקות יותר - בדרך כלל במקרה בו איש כמורה משתמש בקסדה (כובע או כתר) עם מעטה - יוצג המעטה שלם וללא רבב. זוהי בחירה אמנותית בלבד ומשמעותה עיצובית ולא סמלית. למעטה שני צדדים - האחד בצבע רגיל (אדום, כחול, ירוק, שחור או סגול), והשני בצבע מתכתי (לבן או צהוב). המעטה בדרך כלל צבוע בצבעים המייצגים של המגן או של המדים אשר שייכים לישות המיוצגת. עם זאת, ישנם מקרים יוצאי דופן של התאמות צבעים חריגות, בעיקר בשלטים הרלדיים של שליטים או ישויות ריבוניות. טינקטורה מדיה וקבצים בנושא מעטה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
זאב בוקר

זְאֵב בּוֹקֵר הוא דיפלומט ישראלי אשר כיהן עד אוגוסט 2020 כקונסול ישראל בבוסטון. בעבר כיהן גם כשגריר ישראל באירלנד בשנים 2015–2018 וכשגריר ישראל בסלובקיה. בוקר נולד ובילה את ילדותו בקיבוץ אפק. הוא סיים לימודי מוסמך אוניברסיטה בהצטיינות במדע המדינה מהאוניברסיטה העברית בירושלים. משרת במשרד החוץ מנובמבר 1987. בשנים 1990 - 1993 היה מספר 2 בשגרירות ישראל בפראג ובשנים 1997 - 2003 היה מספר 2 בשגרירות ישראל בהולנד. בשנים 2006–2010 כיהן כשגריר ישראל בסלובקיה. בוקר שירת גם כסגן שגריר בפראג ובהאג. ב-25 בנובמבר 2015 הגיש בוקר את כתב ההאמנה שלו לנשיא אירלנד, מייקל היגינס. כיהן כשגריר התושב השישי באירלנד. לאחר פרישתו מתפקידו שגריר ישראל באירלנד, מונה בוקר לקונסול ישראל בבוסטון. באפריל 2022 מונה בוקר לשגריר נייד בסלובניה ובמלטה. בוקר נשוי לטלי, רופאה מומחית לבריאות הציבור ומנהלת המרכז הלאומי לבקרת מחלות, ואב לשלושה ילדים. יחסי אירלנד–ישראל אודות השגריר אבנר ורלי אברהמי, משפחת בוקר - מודיעין, באתר הארץ, 5 במאי 2004 ישראל ממנה 13 שגרירים חדשים, באתר ynetnews,‏ 29 ביוני 2006 שגריר ישראל החדש מתחיל לעבוד באירלנד, באתר היהודי כרוניקל, 6 בנובמבר 2015 ברק רביד, https://twitter.com/barakravid/status/1005744991761764352, טוויטר, ‏10 ביוני 2018 נעה לנדאו, הקונסוליה הישראלית בבוסטון לעיתונאי: "אתה בושה לאמריקאים וליהודים", באתר הארץ, 21 בנובמבר 2018 ערך זה הוא קצרמר בנושא ישראלים ובנושא מדע המדינה. אתם מוזמנים לתרום לוויקיפדיה ולהרחיב אותו.
תומכים (הרלדיקה)

מגן שדה תומכים סלוגן ציצה עטרה מעטה קסדה נזר חלקה מטען מוטו ההתקנים בשלט ההרלדי בהרלדיקה, התומכים הם שתי דמויות אשר ממוקמות משני צדי המגן ומתוארות כמניפות אותו. התומכים עשויים להיות חיות, בני אדם, ובמקרים נדירים אף צמחים וחפצים - אמיתיים או דמיוניים. לעיתים קרובות לדמויות אלו עשויה להיות חשיבות מקומית או קשר היסטורי. בדרך קבע, במידה ולא צוין אחרת בבלאזון, התומכים יתוארו תמיד כעומדים על רגליהם האחוריות, וזרוע אחת שלהם גבוהה מהשנייה (תנוחה הנקראת Rampant) - עד כמה שטבע הדמויות המתוארות מאפשר זאת. חיות פראיות מיוצגות לעיתים כשלשונן בחוץ - דבר המסמל שאגה. תומכים הוענקו כהטבה מיוחדת לאצילים והוענקו בפקודת השליט. התומכים הועברו בירושה רק במקרים מיוחדים של אצולה תורשתית או חברי משפחת המלוכה - באנגליה, ומנהיגי שבטים או בארונים פאודליים שתוארם קדם לשנת 1587 - בסקוטלנד. תומכים שלא הועברו בירושה הוענקו בעיקר לנושאי תואר אבירות. מדיה וקבצים בנושא תומכים בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
גארי ולסקי

גארי ג'. ולסקי (באנגלית: Gary J. Volesky) (נולד ב-7 בספטמבר 1961) הוא קצין בדימוס בדרגת לוטננט גנרל, בתפקידו האחרון שירת כמפקד הקורפוס הראשון של צבא ארצות הברית. ולסקי עוטר בכוכב הכסף על גבורתו במהלך מלחמת עיראק. ולסקי נולד וגדל בספוקיין שבמדינת וושינגטון. ב-1983 סיים תואר ראשון באוניברסיטת מזרח וושינגטון, במהלך לימודיו באוניברסיטה החליט להצטרף לתוכנית הכשרת קציני המילואים של צבא ארצות הברית. בתחילת 1984 התגייס לצבא. שירת כקצין חי"ר בדיוויזיית החי"ר התשיעית, בגדוד השני של רגימנט הריינג'רס ה-75 וכמפקד פלוגה בגדוד החמישי של דיוויזיית החי"ר השמינית שהוצבה בגרמניה המערבית. בתקופת מלחמת המפרץ פיקד על פלוגת הסיור בגדוד המודיעין הצבאי 533 בדיוויזיית השריון השלישית. כמו כן שימש ראש ענף חי"ר בפורט בנינג. ולסקי שירת כמפקד הגדוד השני ברגימנט הפרשים החמישי בדיוויזיית הפרשים הראשונה והשתתף במלחמת עיראק. ב-4 באפריל 2004 תפס פיקוד על גזרה בצאדר סיטי שבבגדאד, באותו היום נקלע כוח בפיקודו למארב, נתקע וכותר. ולסקי הוביל כוח הטרוגני שהורכב משני טנקים ו-11 נגמ"שי בראדלי במשימת חילוץ. תחת אש כבדה חבר הכוח למחלקה המכותרת וחילץ את החיילים הפצועים. במהלך הקרבות נהרגו שמונה חיילים ויותר מ-60 נפצעו, במה שהיה היום העקוב מדם של הדיוויזיה מאז מלחמת וייטנאם וזכה לכינוי "יום ראשון השחור". על פועלו עוטר ולסקי בכוכב הכסף. סיפורו תואר בספרה של העיתונאית מרתה ראדץ "The Long Road Home: A Story of War and Family" וכן בסדרת הטלוויזיה באותו השם, בה גילם אותו השחקן מייקל קלי. בשנים 2006–2008 שימש סגן ראש מטה הקורפוס השלישי בעת שהוצב בעיראק. בשנים 2009–2010 פיקד על החטיבה השלישית בדיוויזיית הפרשים הראשונה. בשנים 2011–2012 שימש סגן מפקד דיוויזיית הפרשים הראשונה וסגן מפקד כוח המשימה המשולב 1 במבצע חירות מתמשכת. בשנים 2012–2014 שירת כדובר הצבא. ביוני 2014 מונה למפקד הדיוויזיה המוטסת ה-101. מכיוון שלא שירת בדיוויזיה בעבר ולא הוביל יחידה מוטסת, הוא עבר לפני כניסתו לתפקיד קורס בבית הספר למתקפה מוטסת, והיה אחד החניכים המבוגרים בתולדות בית הספר. כמפקד הדיוויזיה שימש מפקד הכוח המשותף שנשלח ליבריה לסייע במאמצי בלימת מגפת האבולה במערב אפריקה, ושימש מפקד הכוח המשולב למלחמה בארגון המדינה האסלאמית במפקדה הקדמית בעיראק. באפריל 2017 קודם לדרגת לוטננט גנרל ומונה למפקד קורפוס I של הצבא בבסיס המשותף לואיס-מקורד במדינת וושינגטון. הוא שימש בתפקיד עד פרישתו מהשירות הצבאי בפברואר 2020. לאחר שחרוורו, ולסקי העניק שירותי ייעוץ לצבא ארצות הברית. הוא הושעה ביולי 2022, לאחר שפרסם בטוויטר ציוץ סרקסטי בתגובה לציוץ של הגברה הראשונה ג'יל ביידן בנושא זכויות נשים לבצע הפלות. ולסקי בעל תואר שני בלימודי אסטרטגיה ממכללת המלחמה של חיל האוויר ותואר שני בלימודי המזרח הקרוב מאוניברסיטת פרינסטון. הוא נשוי ללי-אן ואב לבן. מדיה וקבצים בנושא גארי ולסקי בוויקישיתוף גארי ולסקי, ברשת החברתית אקס (טוויטר) גארי ולסקי, ארכיון אתר כוח המשולב למלחמה בארגון המדינה האסלאמית Volesky’s Rendezvous with Destiny, אתר אוניברסיטת מזרח וושינגטון, 15 באוקטובר 2004 Inside the ambush known as Black Sunday, ‏ABC, ‏7 בנובמבר 2017 Maj. Gen. Gary Volesky, EWU alumnus, to lead Army’s storied 101st Airborne Division, ‏spokesman.com, ‏ 15 במרץ 2014 Retired three-star general Gary Volesky suspended after tweet at Jill Biden, ניו יורק פוסט, 9 ביולי 2022
אלכס קרמר

אלכס קרמר (נולד ב-1966) הוא צייר ישראלי יליד ברית המועצות. אלכס קרמר נולד בדושנבה, ברית המועצות (כיום טג'יקיסטן), בשנת 1966. בשנת 1982 עלה לישראל. בסוף שנות ה-80 של המאה ה-20 למד אמנות בבצלאל. במקביל למד גם בבית הספר לתיאטרון חזותי. עיקר יצירתו של קרמר הוא במדיה הציור וההדפס. יצירותיו עמוסות במשיכות מכחול וקווים אקספרסיביים, היוצרות דימויים סמליים. לצד זאת יצר קרמר גם כמה מיצגים המשלבים רישום. 1992-1988 - בצלאל, אקדמיה לאמנות ועיצוב, ירושלים 1992-1988 - בית הספר לתיאטרון חזותי, ירושלים. 1991 - פרס הרמן שטרוק להדפס, בצלאל, אקדמיה לאומנות ועיצוב, ירושלים 2001 - פרס האמן הצעיר, משרד המדע התרבות והספורט 2015 - פרס יעקב פינס לאמן הדפס ישראלי, מוזיאון ישראל, ירושלים. אתר האינטרנט הרשמי של אלכס קרמר אלכס קרמר באתר מרכז המידע לאמנות ישראלית אלכס קרמר באתר סדנת ההדפס ירושלים מידע לאספנים אודות אלכס קרמר, באתר עסקי אמנות אלי ערמון אזולאי, ביקור בסטודיו של אלכס קרמר, באתר הארץ, 18 בפברואר 2011 אלכס קרמר הוא זוכה פרס פינס לגרפיקה ישראלית, אתר ערב רב, 21 באוקטובר 2014 אלכס קרמר, דף שער בספרייה הלאומית
In Too Deep (שיר של טיאנה בוגיצ'ביץ')

In Too Deep (בעברית: יותר מדי עמוק) הוא השיר שייצג את סרביה באירוויזיון 2017. השיר בוצע על ידי טיאנה בוגיצ'ביץ'. השיר שנבחר בבחירה פנימית של רשות השידור הסרבית נכתב על ידי בוריסלאב מילאנוב, יואכים פרסון, ג'והן אלקאנס וליסה דזמונד והולחן על ידי בוגיצ'ביץ' עצמה. מידע על היצירה "In Too Deep" באתר מיוזיק בריינז מידע על היצירה "In Too Deep" באתר Discogs מילות השיר "In Too Deep" באתר Genius סרטון השיר "In Too Deep" באתר יוטיוב מידע על השיר "In Too Deep" באתר ספוטיפיי לורן וינדל, DIVING IN THE DEEP END Who is Serbia’s Eurovision Song Contest 2017 entry? Tijana to perform In Too Deep – all you need to know, עיתון הסאן, 30 במרץ 2017
אלכסנדר מדבדב

אלכסנדר איוואנוביץ' מדבדב (ברוסית: Александр Иванович Медведев; ‏נולד ב-14 באוגוסט 1955 במחוז סחלין, ברית המועצות) הוא עסקן ספורט ואיש עסקים רוסי, המכהן כמנכ"ל מועדון הכדורגל זניט סנקט פטרבורג (מפברואר 2019). בעבר כיהן כנשיא ליגת ה-KHL בשנים 2008–2014, סגן יו"ר דירקטוריון גזפרום (בשנים 2008–2019) ומנכ"ל חברת גזפרום אקספורט, חברת הבת העוסקת בייצוא גז טבעי. בוגר המכון המוסקבאי לפיזיקה וטכנולוגיה (Московский физико-технический институт), בו השלים את לימודיו ב-1978. בשנים 1978–1989 עבד במכון לכלכלה עולמית וליחסים בינלאומיים של האקדמיה למדעים של ברית המועצות. בשנת 1989 מונה למנהל דונאו בנק בווינה שבאוסטריה ולאחר מכן ניהל את חברת הבת של הבנק "Inter Trade Consult GmbH". בשנים 1998–2002 היה מנהל חברת IMAG, Investment Management and Advisory Group GmbH באוסטריה ובשנות ה-90 של המאה ה-20 עבד בחברת טומסקנפט. ב-2002 מונה למנכ"ל חברת גזאקספורט, חטיבת הייצוא של תאגיד גזפרום. באותה שנה גם היה לחבר בדירקטוריון גזפרום. באפריל 2005 היה לסגן יו"ר דירקטוריון החברה כשהוא ממשיך לשמור על תפקידו כמנכ"ל גזאקספורט שבנובמבר 2006 שינתה את שמה ל"גזפרום אקספורט" והחלה להשקיע הון בפיתוח ומימון קבוצות הוקי קרח ברוסיה ואת ליגת העל בהוקי קרח. באוגוסט 2006 מונה ליו"ר דירקטוריון מועדון ההוקי קרח סק"א סנקט פטרבורג מועדון ש-75% ממניותיו מצויים בידי חברת גזפרום. בתחילת 2008 היה ממארגני יוזמת הקמת ליגת ההוקי הפתוחה ואליפות רוסיה הפתוחה בהוקי קרח והוביל להקמת ליגת ההוקי הקונטיננטלית. ב-9 באפריל 2008 מונה לנשיא ליגת ה-KHL, תפקיד שמילא עד שנת 2014 כשהוחלף על ידי דמיטרי צ'רנישנקו. בפברואר 2019 מונה למנכ"ל מועדון הכדורגל זניט סנקט פטרבורג. בספטמבר אותה שנה נבחר לחבר בוועד הפועל של ארגון המועדונים האירופיים. מדיה וקבצים בנושא אלכסנדר מדבדב בוויקישיתוף אתר האינטרנט הרשמי של אלכסנדר מדבדב אלכסנדר מדבדב באתר לנטה-פדיה Уволены двое заместителей главы Газпрома. За проигрыш Нафтогазу?
דמיטרי צ'רנישנקו

דמיטרי ניקולאייביץ' צ'רנישנקו (ברוסית: Дмитрий Николаевич Чернышенко; ‏נולד ב-20 בספטמבר 1968 בסראטוב, מחוז סראטוב, ברית המועצות) הוא מדינאי ואיש עסקים רוסי, סגן ראש ממשלת רוסיה לענייני ספורט מאז ינואר 2020. כיהן כנשיא ליגת ה-KHL בשנים 2014-2020 וכיהן כמנכ"ל חברת החזקות התקשורת גזפרום-מדיה מינואר 2015 עד פברואר 2020. קודם לכן עמד בראש חברת ההשקעות Volga Group. צ'רנישנקו נולד בעיר סראטוב, אך המשפחה עברה בילדותו לעיר סוצ'י בה גדל. השלים לימודיו באוניברסיטה הממלכתית לטכנולוגיה של מוסקבה כטכנאי מערכות ומהנדס. בשנים 1989–1991 עבד כמתכנת בחברת Copris&M Co. בשנת 1991 נכנס לעולם העסקים והיה לסגן מנכ"ל חברת IMS Ltd. שימש כמנהל סוכנות הפרסום SFT בשנים 1992–1994 ולאחר מכן היה למנכ"ל בחברת Media Arts Group ולאחר מכן לסגן נשיא החברה משנת 1996. בנובמבר 2005 מונה לניהול קמפיין רוסיה לאירוח משחקי החורף האולימפיים בשנת 2014 בסוצ'י ומאוקטובר 2007 היה לנשיא הוועדה המארגנת של אולימפיאדת סוצ'י (2014). ב-28 בספטמבר 2007 מונה לחבר במועצה הנשיאותית לפיתוח הספורט (מספטמבר 2007 עד ספטמבר 2008 היה למזכיר המועצה והיה לחבר בנשיאות המועצה) וב-12 בנובמבר 2007 היה ממנהלי תאגיד אולימפסטרוי לבניית תשתיות עבור האולימפיאדה. ב-1 באוקטובר 2014 מונה לעמוד בראש קבוצת ההשקעות Volga Group. ב-28 בנובמבר 2014 מועצת המנהלים של ליגת ההוקי הקונטיננטלית בחרה בו לנשיא הליגה ובמקביל לכך היה לחבר בפדרציית ההוקי הרוסית מדצמבר 2014. ב-13 בינואר 2015 מונה לנשיא חברת גזפרום-מדיה, חברת החזקות בתחום התקשורת, חברת-בת של תאגיד "גזפרום". ב-21 בינואר 2020 מונה לחבר בממשלה כסגן ראש ממשלת רוסיה בממשלתו של מישוסטין. מדיה וקבצים בנושא דמיטרי צ'רנישנקו בוויקישיתוף דמיטרי צ'רנישנקו, ברשת החברתית אקס (טוויטר) דמיטרי צ'רנישנקו באתר טוויטר (ברוסית) דמיטרי צ'רנישנקו באתר טוויטר (באנגלית)